ಆನೆಯನ್ನು ಹೋಲುವ ಮರಿಗೆ ಜನ್ಮ ನೀಡಿದ ಹಂದಿ!

ಮಡಿಕೇರಿ: ಈ ಸೃಷ್ಟಿ ತನ್ನೊಡಲಲ್ಲಿ ಅದ್ಯಾವ ವಿಚಿತ್ರವನ್ನು ಅಡಗಿಸಿಟ್ಟುಕೊಂಡಿದೆಯೋ ಗೊತ್ತಿಲ್ಲ. ಕೊಡಗು ಜಿಲ್ಲೆ ವಿರಾಜಪೇಟೆ ತಾಲೂಕಿನ ಹುದಿಕೇರಿ ಸಮೀಪದ ಕಾಲೋನಿಯೊಂದರಲ್ಲಿ ಸಾಕಿದ ಹಂದಿಯೊಂದು ಆನೆಯನ್ನು ಹೋಲುವ ಮರಿಗೆ ಜನ್ಮ ನೀಡುವ ಮೂಲಕ ಆಶ್ಚರ್ಯ ಸೃಷ್ಟಿಸಿದೆ.

ಕಾಲೋನಿ ನಿವಾಸಿ ಕುಳ್ಳ ಎಂಬವರ ಮನೆಯ ಹಂದಿ ಈ ವಿಚಿತ್ರ ಪ್ರಾಣಿಗೆ ಜನ್ಮ ನೀಡಿದೆ. ಮರಿ ಜನ್ಮ ಪಡೆಯುತ್ತಿದಂತೆ ಮೃತಪಟ್ಟಿದ್ದು ಕಿವಿ, ಸೊಂಡಿಲುಗಳಿದ್ದು ಮುಖದ ಭಾಗ ಆನೆಯನ್ನು ಹೋಲುತ್ತಿತ್ತು.

ಹಂದಿ 12 ಮರಿಗಳಿಗೆ ಜನ್ಮ ನೀಡಿದ್ದು ಒಂದು ಮರಿ ಈ ರೀತಿ ಜನ್ಮ ಪಡೆದಿದ್ದು ಮೃತಪಟ್ಟಿದೆ.